text: [{"text_idx": "#000001", "text": "DYDC-FM, naglunsad og kampanya alang sa mga biktima sa lunop sa Cagayan"}, {"text_idx": "#000003", "text": "Gisugdan ang \u201cTabang Para sa Cagayan: A Fundraising Campaign\u201d niadtong Nobyembre dise sais ning tuiga pinaagi sa usa ka Facebook Live. Gibutyag ni Dr. Gabrillo nga ang matigom nga pondo ihatag sa usa ka organisasyon didto sa Tuguegarao City nga nang-apudapod og pagkaon sa muabot usa ka libo ka indibidwal sa siyam ka evacuation centers sa siyudad."}, {"text_idx": "#000004", "text": "Padayon nga mudawat og cash donations ang DYDC-FM hangtod sa alas dose ang takna sa udto sa adlaw\u2019ng Miyerkules, Nobyembre dise otso ning tuiga. Pormal nga ipadala ni Dr. Gabrillo ang kinatibuk-an nga matigom nga pondo sa benepisyaryo didto sa Tuguegarao City sa Miyerkules sa hapon."}, {"text_idx": "#000005", "text": "Sa pinaka-uwahing pagbana-bana ni Dr. Gabrillo, muabot na sa baynte otso mil pesos (Php28,000) ang mga cash donations ug pledges sa mga donors sa sulod ug gawas sa nasud. Isip pagsunod sa transparency, i-post sa FB Page ug website sa DYDC-FM ang mga cash donors human sa maong fundraising campaign. Makadawat usab og acknowledgement receipt ang donor isip pagmatuod nga nadawat sa DYDC-FM ang iyang donasyon."}, {"text_idx": "#000006", "text": "Gidasig ni Dr. Gabrillo ang mga katawhan nga muduyog sa proyekto aron makatabang sa mga kaigsuonan sa Cagayan Valley nga apektado sa pagbaha ug anaa pa sa mga evacuation centers. Mapasalamaton usab kini sa mga naghatag na ug nagpledge og pinansyal nga tabang."}, {"text_idx": "#000007", "text": "Sa mga buot pa nga mutabang, mamahimong ipadala ang ilang donasyon sa ilang piling cash remittance center:"}, {"text_idx": "#000008", "text": "Mamahimo usab nga magpadala ang mga donors sa gawas sa nasud pinaagi sa Western Union."}, {"text_idx": "#000010", "text": "Niadtong Nobyembre trese, naigo sa dakong pagbaha ang Cagayan Valley diin nahimutang ang mga probinsya sa Cagayan ug Isabela nunot sa way hunong nga pag-uwan nga dala ni Typhoon Ulysses. Gi-ablihan usab ang Magat Dam sa Isabela tungod sa pagtaas sa lebel sa tubig nga lapas na sa critical level niini hinungdan sa pagbaha sa mga ubos nga bahin sa probinsya. Nunot usab sa siltation sa mga sapa, lisod ang pag-agas sa tubig hinungdan sa hinay nga paghunob sa baha."}, {"text_idx": "#000011", "text": "Sa pinakauwahing tala sa National Disaster Risk Reduction and Management Council (NDRRMC), muabot na sa 67 ang kinatibuk-ang namatay tungod sa bagyo, baynte dos (22) niini ang gikan sa Cagayan Valley."}, {"text_idx": "#000015", "text": "Kaso sa COVID-19 sa nasud, mikabat na sa 6,259"}, {"text_idx": "#000018", "text": "Subling nakabaton og bag-ong partner institution ang Visayas State University gikan sa nasud sa Japan. Ning bag-ohay pa lang, naglagda"}, {"text_idx": "#000019", "text": "PhilRootcrops nakadawat og accreditation gikan sa Bureau of Plant Industry isip plant nursery operator"}, {"text_idx": "#000021", "text": "VSU nakuha ang pinakataas nga lebel sa AACCUP institutional accreditation"}, {"text_idx": "#000022", "text": "Mga bandera sa international partners sa VSU, gi-bida atol sa flag raising ceremony"}, {"text_idx": "#000024", "text": "IHK, gisaulog ang ika-kwarentay sais nga anibersaryo pinaagi sa usa ka outreach program"}, {"text_idx": "#000025", "text": "VSU, subling nag-top sa VetMed licensure exam"}]